ועדת הכספים, כנסת 17, פרוטוקול מספר 403, 2007-05-16 10:40

סטס מיסז'ניקוב: אני פותח את הישיבה.

סטס מיסז'ניקוב: הנושא: שינויים בתקציב לשנת 2007.

סטס מיסז'ניקוב: פניה תקציבית 195 – רשויות מקומיות.

ארז ליטן: מדובר בתשלום לשכר שופטים בבתי משפט מקומיים, שהיום משולם ישירות על ידי הרשויות וזה לא תקין כי זה ניגוד אינטרסים.

ארז ליטן: אם רשות תובעת אזרח זה מגיע לבית דין מקומי והרשות משלמת את שכרו של השופט, זה לא בסדר.

ארז ליטן: עשינו הסדר שזה ישולם על ידי משרד הפנים.

ארז ליטן: שכר השופטים ישולם דרך משרד הפנים.

סמדר אלחנני: זה מופיע פה כהוצאה מותנית בהכנסה.

סמדר אלחנני: האם לא צריך להיות במקביל מי נותן את ההכנסה הזאת?

סמדר אלחנני: מאיפה זה יורד?

ארז ליטן: זה ירד מהרשויות.

ארז ליטן: התשלום יבוצע לשופט על ידי משרד הפנים.

ארז ליטן: המקור התקציבי למשרד הפנים יהיה מתקציב הרשויות.

אלי אפללו: מאיזה תקציב?

ארז ליטן: אותו תקציב שממנו שולם ישירות לשופט.

סמדר אלחנני: לא צריך לראות במשרד הפנים את הירידה הזאת?

סטס מיסז'ניקוב: מי בעד אישור תקנה 195?

סטס מיסז'ניקוב: הצבעה בעד תקנה 195 – רוב נגד – אין תקנה 195 נתקבלה.

סטס מיסז'ניקוב: מספר פניה 218 - משרד הביטחון

ניסן סלומינסקי: מה זה התיקון הטכני?

סמדר אלחנני: איך אפשר להוריד 45 מיליון ועדיין להישאר בהרשאה להתחייב.

ליאת תקריטין: .

ליאת תקריטין: הפניה היא בנושא מיגון סובב עזה.

ליאת תקריטין: הסיכום עם משרד הביטחון היה שהוא יעמיד את תקציב ההתקשרות בלי שהסכום של ההרשאה להתחייב יעבור בין גגות.

ליאת תקריטין: משרד הביטחון אמור, לפי ההחלטה בנושא סובב עזה, להעמיד לפיקוד העורף מקורות להתקשרות עם ספקים ומבצעים בסכום של 45 מיליוני שקלים.

ראובן ריבלין: אז למה תיקון טכני?

ליאת תיקרטין: כי בהתחלה אנחנו לקחנו את הכסף הזה והעברנו את 45 מיליון השקלים מתקציב משרד הביטחון לתקציב פיקוד העורף משרד הביטחון ביקש מאיתנו וסיכמנו איתו שנחזיר לו בחזרה את הסכום אבל הוא יעמיד את המקור להתקשרות.

ליאת תיקרטין: זה לא פוגע בעבודה.

ליאת תיקרטין: הוא העמיד את המקור להתקשרות.

סטס מיסז'ניקוב: מי בעד פניה 218?

סטס מיסז'ניקוב: הצבעה בעד – רוב נגד – אין פניה 218 נתקבלה.

סטס מיסז'ניקוב: התקנה אושרה.

סטס מיסז'ניקוב: פניה 219 - משרד השיכון אני רואה שאין פה נציג.

ראובן ריבלין: מדובר בהתנתקות.

יעקב ליצמן: כל דבר שנוגע למפונים אנחנו מעבירים.

סטס מיסז'ניקוב: מי בעד אישור פניה 219?

סטס מיסז'ניקוב: הצבעה בעד – רוב נגד – אין פניה 219 נתקבלה.

סטס מיסז'ניקוב: התקנה אושרה.

סמדר אלחנני: אתם רואים שיש פה הגדלה של הרשאה להתחייב וזה בסדר זה לתכנון הישוב.

סמדר אלחנני: כמו שאני מכירה את הדברים האלה, צריכה להיות במקביל גם הגדלת ההוצאה כי ההוצאה הזאת תעשה השנה.

סמדר אלחנני: בשביל זה צריך במקביל להרשאה להתחייב להגדיל גם את ההוצאה.

סמדר אלחנני: יש למישהו תשובה?

סטס מיסז'ניקוב: אין כאן נציג שיענה לך.

סטס מיסז'ניקוב: פניה 223 - משרד הפנים

ארז ליטן: מדובר בהעברות תקציב בין תקנות וסעיפים של משרד הפנים בהתאם לצרכים, כפי שמפורט פה, פלוס תוספת של 3 מיליון הכנסה מותנת בהוצאה שהיא דבר טכני בלבד.

סטס מיסז'ניקוב: מי בעד אישור פניה 223?

סטס מיסז'ניקוב: הצבעה בעד – רוב נגד – אין פניה 223 נתקבלה.

סטס מיסז'ניקוב: התקנה אושרה.

סטס מיסז'ניקוב: העברה 224 - משרד הבריאות

ראובן ריבלין: הואיל וזה למיעוטים וטיפות חלב אני מציע שהמשרד לא הגיעו ויש לנו טענות, נצביע.

סטס מיסז'ניקוב: בואו נפסיק עם המשפטים: "אם זה למיעוטים אז נאשר".

ראובן ריבלין: יש לי חשש כבד מאוד שלא מגיעים הנה כי לא אכפת להם שלא נאשר.

שלי יחימוביץ': בואו נגיד שזה לטיפות חלב.

סטס מיסז'ניקוב: מי בעד אישור פניה 224?

סטס מיסז'ניקוב: הצבעה בעד – רוב נגד – אין פניה 224 נתקבלה.

סטס מיסז'ניקוב: התקנה אושרה.

סטס מיסז'ניקוב: אני רוצה לומר לכם שפניתי לקובי הבר ואמרתי שלא יתכן שהם לא שולחים רפרנטים של משרד האוצר לאישור העברות תקציביות.

סטס מיסז'ניקוב: אנחנו עוברים לפניה 227 - משרד התמ"ת

סמדר אלחנני: בפניה 227 אין שום קשר בין דברי ההסבר לדף המחשב.

סמדר אלחנני: פה כתוב פינוי פסולת ופה כתוב אגף להשכרה מקצועית.

שטיינמץ דוד: לפי מה שכתוב פה זאת הודעה לוועדה.

שטיינמץ דוד: אלה עודפים שלנו.

שלי יחימוביץ': למה המדינה צריכה לממן פעילויות של מפעל פלדה ולא המפעל עצמו.

שטיינמץ דוד: זה בעיה של המשרדים, זה משהו שכבר נגרר הרבה שנים.

סמדר אלחנני: דף המחשב שמצורף לפניה אין לו קשר למילה תקצוב פינוי הפסולת של מפעלי הפלדה.

סטס מיסז'ניקוב: כיוון שהפניה לא תקינה אנחנו נאשר את זה בישיבה הבאה.

שטיינמץ דוד: 228 זה גם חלק מהעודפים.

שטיינמץ דוד: זה שינויים פנימיים.

יובל יעקובי: יש טעות בתיוק.

יובל יעקובי: הפניה שהמלל שלה בעמוד 13 מפורטת בעמודים 12 ו-14.

סטס מיסז'ניקוב: תביאו את זה מחדש.

סטס מיסז'ניקוב: פניה 229- משרד ראש הממשלה

רותם פלד: שינויים בתקציב משרד הממשלה בתקציב ההתנתקות בהתאם להחלטות ועדת השרים להתנתקות מיום 25.4.2007.

יעקב ליצמן: המימון ופעולות משרדי ממשלה זה התנתקות.

רותם פלד: כן.

סטס מיסז'ניקוב: מי בעד אישור 229?

סטס מיסז'ניקוב: הצבעה בעד - רוב נגד – אין פניה 229 נתקבלה.

סטס מיסז'ניקוב: התקנה אושרה.

סמדר אלחנני: השם של כל הנושא מימון פעולות זה להתנתקות?

רותם פלד: כן.

סמדר אלחנני: אז למה זה לא כתוב?

סטס מיסז'ניקוב: פניות 230 ו-231

דוד שטיינמץ: גם עסקים קטנים וגם פתיחת שתי נציגויות חדשות מסחריות חדשות בפנגלור שבדרום הודו ובשנזם שבסין.

סטס מיסז'ניקוב: התקנה אושרה.

שלי יחימוביץ': אני לא מבינה איך עסקים קטנים קשור.

דוד שטיינמיץ: בהחלטה לחיזוק הצפון החליטה לתת לעסקים קטנים 10 מיליון שקל כאשר המימון הוא 5 מיליון על חשבון המשרד ו-5 מיליון על חשבון הממשלה.

דוד שטיינמיץ: יש פה את התקצוב.

שלי יחימוביץ': איך זה קשור?

שלי יחימוביץ': הוספת שתי נספחויות מסחריות?

סטס מיסז'ניקוב: אני שאלתי לגבי 10 מיליון שקל לרשות.

שלי יחימוביץ': אז למה ביחד?

דוד שטיימנץ: חלק יהיה לרשות וחלק יהיה לעסקים קטנים.

יעקב ליצמן: סטס, יש כאן שני חלקים.

יעקב ליצמן: בצד אחד כתוב עידוד עסקים קטנים, שנוסיף 10 מיליון שקל.

יעקב ליצמן: בשורה הבאה אתה מוריד 4.7 מעסקים קטנים.

דוד שטיינמץ: נכון, זה מה שאמרתי.

דוד שטיינמץ: מימון של 10 מיליון שלנו.

דוד שטיינמץ: 5 מיליון שלנו ו-5 מיליון של המדינה.

שלי יחימוביץ': מאיפה אתה מוריד את ה-4.7 הזה?

דוד שטיינמץ: מעסקים קטנים.

יעקב ליצמן: הוא פתח סעיף חדש של 10 מיליון שקל.

יעקב ליצמן: עכשיו הסעיף הבא אומר שהוא מוריד 4.7 מעסקים קטנים.

יעקב ליצמן: נתנו 5 על מנת לתת 5.

יעקב ליצמן: מורידים 5 כדי לקבל 10.

שלי יחימוביץ': בסוף קיבלת רק 5 ולא 10.

דוד שטיימנץ: מצ'ינג יש פה 5 מיליון שלנו על מנת לקבל עוד 5 מיליון.

שלי יחימוביץ': אבל בסוף אתה נשאר עם 5?

דוד שטיימנץ: אני הורדתי 5 ואני מקבל 10.

סטס מיסז'ניקוב: מי בעד אישור תקנות 230 ו-231?

סטס מיסז'ניקוב: הצבעה בעד – רוב נגד – אין תקנות 230 ו-231 אושרו

סטס מיסז'ניקוב: תקנה 232.

יעקב ליצמן: מאיפה ההכנסה?

ליאת תיקרטין: זאת קרן חילוט של רכוש של עבריינים.

סטס מיסז'ניקוב: ?

סטס מיסז'ניקוב: מי בעד 233 ו-232 הצבעה בעד – רוב נגד – אין פניות 233 ו-232 נתקבלו.

סטס מיסז'ניקוב: הפניה אושרה.

סטס מיסז'ניקוב: פניה 234.

ליאת תקריטין: פניה 234 זה שינוי פנימי בתקציב של פיקוד העורף בהתאם לבקשת המשרד.

סטס מיסז'ניקוב: מי בעד אישור פניה 234?

סטס מיסז'ניקוב: הצבעה בעד – רוב נגד – אין פניה 234 נתקבלה.

סטס מיסז'ניקוב: הפניה אושרה.

סטס מיסז'ניקוב: פניה 237.

ליאת תיקרטין: 237 זה המשלים ל-218 שהיה בתחילת ההעברות התקציביות.

סטס מיסז'ניקוב: מי בעד 237?

סטס מיסז'ניקוב: הצבעה בעד – רוב נגד – אין פניה 237 נתקבלה.

סטס מיסז'ניקוב: תודה רבה, הישיבה נעולה.